ESS-is toodud elektrooniliste kontaktandmete kasutamisele kehtestatud nõuete rikkumise eest saab karistada rahatrahviga kuni 300 trahviühikut (trahviühiku suurus on 60 krooni), kui rikkujaks on füüsiline isik ja kuni 50 000 krooni, kui rikkujaks on juriidiline isik. Trahvi võib kohaldada korduvalt kuni rikkumise lõpetamiseni. Järelevalve teostajaks ning kohtuväliseks menetlejaks on Andmekaitse Inspektsioon, kellel on õigus teha ettekirjutusi seaduse täitmiseks ning määrata sunniraha ja väärteokaristusi. Kuna ESS-i sätted on alles hiljuti kehtestatud, siis nende alusel väljakujunenud praktikast veel rääkida ei saa.